Grootste Grap: Kom stem vir die top-50Grappe is so eie aan Afrikaans soos koeksisters, biltong en pannekoek. En veral in ŉ tyd waarin peste en pestilensies ons almal pê het, is ons Afrikaanssprekendes mos bekend daarvoor dat ons vinnig-vinnig ŉ gepaste (en soms onvanpaste) grappie uitdink om mekaar beter te laat voel. Ter viering van Maroela Media se tiende verjaardag in 2021 is ons op soek na die Grootste Afrikaanse Grap van Alle Tye. Boonop staan jy die kans om een van twee vakansies na Mauritius te wen met die komplimente van World Leisure Holidays*! Tydens ons eerste fase het ons lesers gevra om hulle gunstelinggrappe in te dien. Dit is dus nie jou eie grap of ŉ grap wat jy self uitgedink het nie, dis sommer net ŉ grappie waarvoor jy elke keer lag as jy dit hoor. En die grappe het behoorlik ingestroom! Ons beoordelaarspaneel van grapmakers het saam kopgekrap om die top-50 beste grappe met die hand uit te soek. Nou is dit jou kans om vir die top-50 te stem. Onthou: Indien jy ŉ grap in die top-50 sien wat jy ingedien het, dit nie noodwendig jou grap is nie. Ons het verskeie grappe meer as een keer ontvang. Slegs die persoon wat die wengrap heel eerste ingeskryf het, wen die Mauritius-vakansie ter waarde van R70 000. Enigiemand wat egter aan die stemproses deelneem, kom in aanmerking vir die tweede Mauritius-vakansie ter waarde van R50 000. Die sluitingsdatum van die tweede fase van die veldtog (om vir die top-50 te stem) is 24 Oktober 2021. Moenie op jou laat wag nie – laat die verkiesing begin! Bepalings en voorwaardes geld